એ વિશે તેણે કહ્યું હતું કે ‘આપણે એવી મહિલાઓના સુસાઇડ વિશે કેમ વાત નથી કરતા જેઓ તેમની સાસુના ત્રાસ અથવા તો ઘરમાં તેના પર થતા અત્યાચારને કારણે સુસાઇડ કરે છે. આપણે એવી મહિલાઓ વિશે કેમ વાત નથી કરતા જેઓ તેમના ઘરે ખુશ ન હોવાથી સુસાઇડ કરે છે. એન્ટરટેઇનમેન્ટ ઇન્ડસ્ટ્રી પર આંગળી ચીંધી એના વિશે બોલવાનું ખૂબ સરળ છે. કોઈને પણ હકીકતની ખબર નથી. કોઈએ પણ એ જાણવાનો પ્રયત્ન નથી કર્યો કે ૨૪ વર્ષની છોકરી કઈ પરિસ્થિતમાંથી પસાર થઈ રહી હતી. લોકો તેના જીવનની આલોચના કરવામાંથી જ ઉપર નથી આવતા. લોકો તેના વિશે જરૂરિયાત વગરની વાતો કરી રહ્યા છે. તેને અને તેના પરિવારને હાલમાં જે રિસ્પેક્ટ આપવી જોઈએ એ તેમને આપવામાં નથી આવી રહી.’